Taylor Swift

Si **Taylor Alison Swift** (natawo Disyembre 13, 1989) mao ang usa ka maghuhuni, magtatabang, ug aktres gikan didto sa Tinipong Bansa. Nakasulat siya og daghang mga awit, mahitungod kini sa iyang kaugalingong kinabuhi ug aduna kini'y dinaogang lain-laing mga ganti. 
Natawo siya sa West Reading, Pennsylvania. Mibalhin siya sa Nashville, Tennessee pagtungtong niya og panuigon 14 aron magsugod sa iyang karera sa banikanhong huni. Niadtong 2006, gipagula niya ang iyang kinaunahang album. 

Nagsugod siya pag-post sa iyang musika sa YouTube niadtong Setyembre 20, 2006, ug sa Mayo 2023, niabot na ang iyang YouTube channel og 52.1 milyon ka mga subscribers ug nahakwat og 29.3 bilyon ka mga pagtan-aw sa video. 

Nagsugod siya pag-post sa iyang musika sa YouTube niadtong Setyembre 20, 2006, ug sa Mayo 2023, niabot na ang iyang YouTube channel og 52.1 milyon ka mga subscribers ug nahakwat og 29.3 bilyon ka mga pagtan-aw sa video. 

Si Swift usa sa labing malamposong mga maghuhuni sa tibuok kalibotan, nga nakabaligya'g kapin sa 200 ka minilyong mga awit. Niadtong Nobiyembre 2021, si Swift aduna na'y walo ka awit nga naka-abot sa Billboard Hot 100, mao ang "All Too Well (10 Minute Version)",  usa ka kinatas-ang awit nga nahimong kaiphan-usa sa talaan niini. Nakadaog siya og 134 ka mga ganti. Nailhan si Swift nga isip usa ka "pop icon" tungod sa iyang pag-impluwensya sa industriya sa kahunihan o musika, sa iyahang mga paningkamot sa pagkamanggihatagon, ug sa iyang mga pagpasiugda alang sa mga katungod sa mga kaartistahan, paghata'g gahom sa mga kababayen-an ug katungod sa LGBT.

## Kinabuhi ug binuhatan
### Kabatan-onan

Natawo si Taylor Alison Swift niadtong ika-13 sa Disyembre 1989 sa West Reading, Pennsylvania. Ang iyang amahan nga mao si Scott Kingsley Swift, mao ang usa ka kanhing nagatrabaho alang sa Merrill Lynch ug iyang inahan nga mao si Andrea Gardner Swift, mao ang usa ka tagbalay. Ang iyang manghod nga lalaki nga mao si si Austin, mao ang usa ka aktor. Ang iyang lola nga si Majorie Finlay, mao ang usa ka mag-aawit sa opera. Ginganlan siya sa mag-aawit nga si James Taylor, nga adunay Eskoyesko ug Aleman ang kaliwat. Ang iyang apohan sa tuhod mao ang usa ka Italyano nga mibalhin sa Philadelphia niadtong napuloan-1800. Sa bata pa si Swift, mipuyo siya sa usa ka umahan sa mga ''Christmas tree'' nga gipalit sa iyang amahan gikan sa usa sa iyahang mga kliyente. Usa ka kristohanon si Swift.  Mituon siya sa Alvernia Montessori School, sa wala pa mobalhin sa Wyndcroft School. Ang iyang bánay mibalhin sa usa ka giabangang balay sa lungsod sa Wyomissing, kon siya mituon sa Wyomissing Area High School.

Sa siyam ka tuig pa siya, naganahan si Swift nga mokanta ug mo-arte. Mi-awit ug mi-arte siya sa upat ka mga dula sa usa ka teyatro sa mga kabatan-onan. Miadto siya sa Dakbayan sa New York kausa sa usa ka bulan aron magkuha'g mga pagtulon-an aron makat-on unsaon sa pagkanta ug pag-arte. Sa ulahing katuigan, gipunting ni Swift ang iyang pagtagad sa musikong country, nga nadasig sa mga awit ni Shania Twain. Nagapasundayag siya sa lokal nga mga pista ug mga panghitabo sa katapusan sa pitlaw kaniadto. Pagkahuman sa pagtan-aw niya og usa ka dokumentaryo bahin kang Faith Hill,
Nadasig kaayo si Swift nga nakahukom siya nga mobalhin sa Nashville, Tennessee aron ipadayon ang binuhatan sa musika. Miuban siya sa iyang mama sa pagadto sa Nashville sa 11 ka tuig pa siya ug aron ipadala didto iyang mga kober. Apan gisalikway siya tungod kay ang tanan sa maong lungsod ganahan nga buhaton ang ganahan niyang buhaton. Busa, nakahunahuna siya'g mga paagi aron mahimong lahi.

Gitudloan si Swift sa usa ka tig-ayo [og dagitabyan] nga si Ronnie Cremer sa pagtugtog og gitara katong 12 ka tuig pa si Swift. Gitabangan niya siya sa pagsulat og awit, ug gisulat ni Swift ang "Lucky You" isip usa ka sangpotanan. Niadtong 2003, si Taylor Swift ug ang iyang mga ginikanan nagsugod sa pagtrabaho kauban ang *tagdumala sa talento* nga nakabase sa Dakbayang New York nga si Dan Dymtrow. Gitabangan niya si Swift nga modelo alang sa Abercrombie & Fitch isip kabahin sa ilang kampanya nga "Rising Stars", aduna'y kaugalingong awit nga gilakip sa *[[Maybelline]] compilation CD*, ug mitambong sa mga miting nga may dagkong mga *record label*. Katong 13 ka tuig pa si Swift, gilagdahan siya sa RCA Records human siya pagpasundayag og kaugalingong mga awit sa usa ka kalihokan sa industriya. Kanunay siyang moadto sa Nashville kauban ang iyang inahan aron magbuhat sa mga awit alang sa iyang unang album.

Ang amahan ni Swift mibalhin sa opisina ni Merrill Lynch sa Nashville sa dihang 14 ka tuig pa siya. Dayon ang pamilya mibalhin sa Hendersonville, Tennessee. Nakatapos si Swift sa Hendersonville High School ug dayon sa Aaron Academy, kon asa labing maayo niyang ma-pahiluna ang iyang takdâ sa paglibot pinaagi sa pagtuon sa balay. Usa ka tuig siyang sayo nga nahuman.

### 2004–2008: Kasinugdanan ug ang unang album
Sa Nashville, si Swift nagbuhat kauban ang mga tagsulat og kanta mao sila Troy Verges, Brett James, Brett McAnally, ug ang Warren Brothers alang sa iyahang unang album. Nagkita sila sulod sa duha ka takna nga panudlo sa pagsulat matag Martes sa hapon human sa klase. 

Si Swift nahimong pinakabatan-ong artista nga gilagdahan sa Sony/ATV Tree, apan mibiya sa RCA Records sa panuigong 14. Nag-awit si Swift sa usa ka dapit sa Nashville. Nahimamat niya si Scott Borchetta, usa ka ehekutibo sa DreamWorks Records. Ganahan niya nga magtukod usa ka kompanya ug ganahan niya nga kantahon kini ni Swift. Miadto siya didto aron tan-awon kon makakanta ba siya.

Ang kinaunahang album ni Swift nga migula niadtong ika-24 sa Oktubre 2006.  Gidani ni Swift ang iyang kompanya sa pagkuha sa iyahang tigpagula, kansang ngalan mao si Nathan Chapman. Nagtinabangay sila og maayo, mao nga magtinabangay sila sa iyang kaugma-ong mga album. Gisulat niya ang tulo sa mga awit sa album, ug si Robert, Brian ug Angelo ang misulat sa uban. Robert Ellis Orrall, Brian Maher, and Angelo Petraglia.

Niadtong Hunyo 2006, iyang unang awit gikan sa iyang unang album; siya ug ang iyahang inahan mitabang sa pagbutang og mga teyp ngadto sa mga sobre aron ipadala kini sa mga estasyong radyo. 

Nianang tuiga puy-an siya sa pagbuhat og daghang mga salida aron ipasiugda ang iyahang unang album, bisan pa nga usahay kinahanglan niyang ipaambit ang entablado sa Rascal Flatts. Ilahang gipapahawa ang laing mag-aawit nga si Eric Church, tungod sa pagtugtog og labing daghang takna kay sa angay niyang buhaton.
Pagkahuman sa "Tim McGraw", upat pa nga mga singgol ang migula: "Teardrops on My Guitar" (2007), "Our Song" (2007), "Picture to Burn" (2008) ug "Should've Said No". 
Gipagawas pud ni Swift ang duha ka album nga *[[:en:The Taylor Swift Holiday Collection|The Taylor Swift Holiday Collection]]* niadtong Oktubre 2007 ug *[[:en:Beautiful Eyes|Beautiful Eyes]]* niadtong Hulyo 2008. 

Miadto siya sa daghang mga kunsyerto sa miaging tuig kauban ang mga mag-aawit sama nila Tim McGraw, George Strait, Brad Paisley ug Faith Hill, aron ipasiugda ang iyahang unang album kaniadto sa tuig 2006 ug 2007. Nakadaog si Swift og unom ka mga ganti alang sa iyahang unang album. Sugod niadtong Hulyo 2008, gisugdan ni Swift ang usa ka relasyon sa mag-aawit nga mao si Joe Jonas nga nahuman niadtong Oktubre 2008.

### 2008–2010: Ang ''Fearless''

Ang ikaduhang album ni Swift nga  *[[Fearless (album)|Fearless]]* migula niadtong Nobiyembre 2008.  Iyang lima ka awitg banat niini mao ang: "Love Story", "White Horse", "You Belong with Me", "Fifteen" ug "Fearless". Ang album nakaabot sa kaiphan-usa sa talaan niadtong tuig 2009. Mao pud kini ang ikatulong labing namaligya nga album nianang panahona. *Fearless Tour* ni Swift, mao ang iyahang unang *concert tour*, nga mikita kini og $63 ka milyon kapin.  Ang *[[:en:Fearless Tour#Journey to Fearless|Journey to Fearless]]*, usa kini ka tulo ka bahin nga dokumentaryo nga gipakita sa telebisyon ug migula pinaagi sa DVD ug Blu-ray. Nagpasundayag usab si Swift sa mga konsyerto ni Keith Urban niadtong tuig 2009.

Niadtong 2009, mipakita si Swift sa awit ni John Mayer nga "Half of My Heart" ug awit sa Boys Like Girls nga "Two Is Better Than One". Gisulatan pud niya ang mga awit. Misulat siya og awit nga "Best Days of Your Life" kauban si Kellie Pickler, ug misulat og duha ka awit alang sa *[[:en:Hannah Montana: The Movie (soundtrack)|Hannah Montana: The Movie soundtrack]]*, mao ang "You'll Always Find Your Way Back Home" ug "Crazier". Nagsulat usab siya og duha ka awit alang sa *Valentine's Day*, lakip ang singgol nga "Today Was a Fairytale", nga mao ang iyang unang awit nga nakaabot sa kaiphan-usa sa Kanada ug kaiphan-duha sa Tinipong Bansa.

### Kontrobersiya
Niadtong 2009, Nakadaog og ganti ang *music video* alang sa "You Belong with Me" niining tuiga. Apan si Taylor, gibalda sa magrararap nga si Kanye West sa dihang naghatag siya og iyang pamulong sa pagdawat (kun *acceptance speech*). 
 Nahimo kini'g kontrobersyal nga panghitabo nga gihisgutan ug gibiaybiay sa daghang mga katawhan sa internet. Apan nianang tuiga, nakadaog siya og lima ka ganti.

### Unang pag-akto
Ang *Valentine's Day* usa ka pelikula. Niining sine, si Swift midula isip "uyab sa usa ka lalaki" sa tulunghaan. Si Taylor Lautner usa ka nag-dala sa pelikula ni Swift. Nagbuwag dayon sila 'niadtong Oktubre 2009, apan magkauban gihapon sila usahay sa salida. 

Sa wala pa mogawas ang *Valentine's Day*, mipakita usab si Swift sa *[[:en:CSI: Crime Scene Investigation|CSI: Crime Scene Investigation]]* sa telebisyon. Nag-*host* ug nagpasundayag usab si Swift alang sa *[[:en:Saturday Night Live|Saturday Night Live]]* 'niadtong 2009.

### 2010–2012: Ang ''Speak Now''

Misulat si Swift og awit nga "Mine" ug migula niadtong Agosto 2010. Mao kini ang ikatulong singgol gikan sa iyahang ikatulong album nga *[[Speak Now]]*, migula niadtong Oktubre 25, 2010. Misulod kini sa Billboard Hot 100 sa kaiphan-tulo.  Ang mga singgol niini mao ang "Mine", "Back to December", "Mean", "The Story of Us", "Sparks Fly", ug "Ours", apan wala'y labot ang  "The Story of Us". Nakig-deyt siya kang Jake Gyllenhaal niadtong 2010.

Ang iyang *[[:en:Speak Now World Tour|World Tour]]* midagan gikan sa Pebrero 2011 hangtod Marso 2012 ug mikita og kapin sa $123 million. Ang iyahang live album nga *[[:en:Speak Now World Tour – Live|Speak Now World Tour: Live]]* migawas niadtong Nobyembre 2011. Nagsulat siya og duha ka awit alang sa usa ka sine nga giulohan og *[[:en:The Hunger Games (film)|The Hunger Games]]* (2012). Kauban niya ang usa ka punok nga The Civil Wars. Ang mga awit mao ang "Safe & Sound" ug "Eyes Open".

Anaâ Si Swift sa usa ka awit nga "Both of Us" ni B.o.B., ang awit migula niadtong Mayo 2012. Nakigrelasyon si Swift kang Conor Kennedy, usa ka sakop sa politikhong bánay, sulod sa duha ka bulan. Anak siya kang Robert F. Kennedy Jr. ug Mary Richardson Kennedy.

### 2012–2014: Ang ''Red''

Ang "We Are Never Ever Getting Back Together" ni Swift migula niadtong Agosto 2021, ang nangunang singgol gikan sa iyang ikaupatang album nga *[[Red (album)|Red]]*. Nahimo kini og kaiphan-usa nga awit alang kang Swift sa Tinipong Bansa ug Nuzeland, ug nakaabot usab kini sa iTunes Digital Charts, nga nakakuha og "Fastest Selling Single" gikan sa Guinness World Record. Ang ubang mga singgol niini mao ang "Begin Again", "I Knew You Were Trouble", "22", "Everything Has Changed", "The Last Time", ug "Red". Apan niana, ang "I Knew You Were Trouble" nakaabot sa Top-5 sa talaan sa Ostralya, Kanada, Denmarka, Irlandes, Nuzeland, H.G. ug T.B. Ang Tulo ka singgol nga "Begin Again", "22", ug "Red" ang nakaabot usab sa Top-20 sa Tinipong Bansa.

Ang *Red* migula niadtong ika-22 sa Oktubre 2012. Ang album nakabaligya og 1.21 ka milyon ka mga hulad sa kinaunahang pitlaw. Nagbuhat si Swift kauban ang iyang dugay nang prodyuser nga si Nathan Chapman ug Liz Rose, ug uban pang bag-ong tigpagula sa album nga mao sila Max Martin ug Shellback. Ang album nakaabot og kaiphan-usa sa Billboard 200 sulod sa usa ka pitlaw. Siya ang unang babayeng nakakuha og duha ka minilyong album nga gibaligya sa usa ka pitlaw. Ang iyahang *[[:en:The Red Tour|Red Tour]]* midagan gikan sa Marso 2013 hangtod Hunyo 2014 ug mikita kini og $150 ka milyon.

Ang *Red* nakabaligya og walo ka minilyong mga hulad pagka-2014. Niadtong 2012, nakadawat si Swift og "pagka-*Best Female Country Artist*" gikan sa AMAs ug "Artist of the Year" niadtong 2013. Ang singgol niini nga "I Knew You Were Trouble" nakadaog sa "pagka-*Best Female Video* sa MTV Video Music Awards sa tuigang 2013. Aduna siya'y usa ka mubo nga relasyon sa mag-aawit nga si Harry Styles nianang panahona.

Niadtong 2013, misulat ug mihimo ni Swift kauban si Jack Antonoff ang "Sweeter than Fiction" alang sa awit sa sine nga *[[:en:One Chance (film)|One Chance]]* (2013). Kauban siya sa pagkanta alang sa awit ni Tim McGraw nga "Highway Don't Care", nga mihimo ni Keith Urban. Gipahayag ni Swift ang Audrey, usa ka mahigugmaon sa kahoy, sa animasyon nga *[[:en:The Lorax (film)|The Lorax]]* (2012), mipakita siya sa usa ka yugto sa *[[:en:New Girl|New Girl]]* (2013),  ug aduna siya'y gamay'ng bahin sa adaptasyon sa *[[:en:The Giver|The Giver]]* (2014).

### 2014–2017: Ang ''1989''

Niadtong Marso 2014, mibalhin si Swift sa Dakbayan sa Bag-ong York. Gisugdan niya ang pagbinuhat sa iyang ikalimang album nga *[[1989 (album)|1989]]*, kauban ang mga prodyuser mao sila Jack Antonoff, Max Martin, Shellback, Imogen Heap, Ryan Tedder, ug Ali Payami. Migula ang album niadtong Oktubre 27, 2014 ug nakaabot sa kaiphan-usa sa Billboard 200. Mikita og 1.28 ka mga hulad sa unang pitlaw niini. Niadtong Hunyo 2017, ang album nga *1989* nakabaligya og 10 ka milyon ka mga hulad sa tibuok kalibotan. Ang mga singgol niini mao ang "Shake It Off", "Blank Space" ug "Bad Blood" (kauban si Kendrick Lamar) nga nakaabot sa kaiphan-usa sa Australia, Kanada ug Tinipong Bansa, siya ang unang babaye nga mipuli sa iyang kaugalingon sa ibabaw sa Billboard Hot 100. Ang uban pang mga singgol niini mao ang "Out of the Woods" ug "New Romantics". Gisugdan niya ang iyahang *[[:en:The 1989 World Tour|world tour]]* niadtong Mayo 2015 ug natapos niadtong Disyembre 2015. Nakakita kini og $250 ka milyon atol sa panahon niini.

Sa wala pa ang pagpagawas ang album, gipasiugda ni Swift kon unsa ka hinungdanon ang mga album sa mga mag-aawit ug ilahang mga tagasuporta. Niadtong 2014, gitangtang niya ang tanan niyang mga awit sa Spotify tungod kay nagtuo siya nga gipaubos kuno sa serbisyo ang iyang kanta. Aduna'y sulat si Taylor Swift bahin sa Apple Music diin giingon niya nga ganahan niya nga bayaron nila ang mga nag-aawit pinaagi sa pagpatugtog sa ilang mga awit tungod kay aduna kini'y *tulo ka bulan nga libreng pasulay*. Giingon usab niya nga kuhaon niya ang iyang bag-ong album nga *1989* sa ilahang serbisyo. Nakahukom ang Apple Music nga bayran nila ang mga mag-aawit sa atol sa *free trial period*. Gibase nila ang ilang paghukom sa pagpahibalo ni Taylor Swift nga i-*stream* nalang niya ang iyahang mga awit sa Spotify. Niadtong Hunyo iyang gibutang ang iyang mga awit sa Spotify, Amazon Music ug Google Play.

Gihinganlan si Swift og "Woman of the Year" niadtong tuig 2014 gikan sa Billboard. Ikaduha na kini nga higayon nga nakadaog siya niini. Sa mao gihapong tuig, Nakadaog si Swift og bag-ong ganti sa American Music Awards (AMAs) alang sa pagkamaayo niadtong tuig 2014. Sa iyang ika-25 nga adlaw'ng natawhan sa tuig 2014, usa ka museyo ang gibuksan sa Los Angeles nga aduna'y mga pasundayag bahin sa iyang kinabuhi ug binuhatan. Midagan kini hangtod sa 2015, ug liboan ka mga tawo ang miadto aron makita kini.

Si Taylor Swift nakig-deyt sa usa ka lalaki nga ginganla'g Calvin Harris gikan Marso 2015 hangtod Hunyo 2016.  Sa wala pa sila magbulag, nagtinabangay sila sa usa ka awit nga "This Is What You Came For", ug mao kini ang kinaunahang awit ni Rihanna. Gi-uyon siya ubos sa usa ka takoban (o *pseudonym*) nga "Nils Sjöberg". Nakig-date si Swift sa usa ka aktor nga si Tom Hiddleston sulod sa pipila ka bulan sa ting-init niadtong tuig 2016. Misugod siya sa pagpakigdeyt sa aktor nga si Joe Alwyn niadtong Septiyembre 2016. Gisulat niya ang awit nga "Better Man" alang sa ikapitong album sa Little Big Town nga *[[:en:The Breaker (album)|The Breaker]]*, nga migula niadtong Nobiyembre. Migula ang awit nga "I Don't Wanna Live Forever" nga gisulat nila Swift ug usa ka mag-aawit nga si Zayn Malik alang sa usa ka sine nga *[[Fifty Shades Darker]]* (2017). Nakaabot ang awit sa kaiphan-duha sa Tinipong Bansa, ug ug nakadaog og "Labing Maayong Kolaborasyon" sa MTV Video Music Awards niadtong tuig 2017.

### 2017–2018: Ang ''Reputation''

Pagkahuman sa usa ka tuig nga wala siya magpakita sa publiko, gitangtang ni Swift ang iyahang mga social media. Ang iyang awit nga "Look What You Made Me Do" migula niadtong Agosto 2017, usa kini ka nag-unang singgol gikan sa iyang album nga *[[Reputation (album)|Reputation]]*, migula kini niadtong Nobiyembre 10, 2017. Ang awit mao ang kinaunahang kaiphan-usa nga singgol ni Swift sa H.G. 

Ang album nakaabot og kaiphan-usa sa Billboard 200 ug nakabaligya'g 1.21 minilyon ka hulad sa unang pitlaw niini. Ang kalampusan ni Swift naghimo kaniya og labing unang artista nga may upat ka mga album nga nabaligya'g usa ka minilyong mga hulad sa usa ka pitlaw sa Tinipong Bansa. Sa pagsugod sa tuig 2018, ang album nakabaligya'g 4.5 ka minilyong mga hulad kapin sa tibuok kalibutan.

Aduna siya'y laing tulo ka Top 5 sa Tinipong Bansa, lakip ang "Ready For It", ug duha ka Top 20, lakip ang "End Game" (kauban sila Ed Sheeran ug Future) ug ang "Delicate".  Ang ubang mga singgol mao ang "New Year's Day", nga migula lamang sa Amerika,  ug ang "Getaway Car", nga migula 'sab lamang sa Ostralya.

Niadtong Abril 2018, mipakita si Swift sa usa ka awit sa Sugarland nga "Babe" gikan sa ilahang album nga *[[:en:Bigger (album)|Bigger]]*. Sa iyang pagpaingon sa pagpasiugda og usa ka bag-ong album, gisugdan niya ang iyang *[[:en:Taylor Swift's Reputation Stadium Tour|Reputation Stadium Tour]]* gikan sa Mayo hangtod Nobiyembre 2018. Ang *world tour* ni Swift mikita og $266.1 ka milyon. Nakabaligya siya og duha ka minilyong mga tiket kapin. Malampuson kaayo ang iyahang pagpasundayag sa Amerika. Ang pelikulang pangkonsyerto ni Swift alang sa iyang *Reputation Stadium Tour* mao'y migula sa Netflix niadtong ika-31 sa Disyembre 2018. 

Nominado ang album nga *Reputation* alang sa "pagka-*Best Pop Vocal Album*" sa ika-61 sa Annual Grammy Awards niadtong tuig 2019.

#### Ang kalabotan sa sekswal nga pag-asdang
Niadtong Agosto 2017, si Taylor Swift nakadaog sa usa ka kaso batok kang David Mueller, usa ka kanhing *morning show host* alang sa KYGO-FM sa Denver, Coloarado. Upat ka tuig ang milabay, gisultihan ni Swift ang mga boss ni Mueller nga iyang gibastosan siya sa usa ka konsyerto. Gitangtang si Mueller sa iyang trabaho ug matod kaniya, nga nakasala kuno ni Swift. Iya siyang gikiha tungod sa salapi. Miingon si Swift nga dili na siya kinahanglang mobayad og $1. Ang pagbuot sa hukmanan mao'y pagsalikway sa mga pangangkon ni Mueller ug mihukom pabor kang Swift.

### 2018–2020: Ang ''Lover'' ug ang mga panag-iyahan

Ang *Reputation* mao'y kataposang album ni Swift ubos sa iyang 12 ka tuig nga kontrata sa Big Machine Records. Niadtong Nobyembre 2018, mipirma siya og bag-ong kontrata sa Big Machine (nga gikan sa Universal Music Group). Sa Tinipong Bansa, ang iyang sunod nga mga album gipasiugda ubos sa Republic Records. Giingon sa kontrata nga mahimo niyang tipigan ang mga awit nga iyang gihimo tungod kay iyaha kini. Ug dugang pa, kon gibaligya sa Universal Records ang bisan unsa sa ilang mga bahin sa Spotify, makadawat ang mga maghuhuni og salapi tungod niini.

Ang iyang ikapitong album nga *[[Lover (album)|Lover]]* migula niadtong ika-23 sa Agosto, 2019. Ang iyang labing mahinungdanong kauban nga mao si Jack Antonoff, apan niana nagbuhat si Swift pud kauban ang tulo ka bag-ong mga tawo alang sa iyang bag-ong album, mao sila Louis Bell, Frank Dukes, ug si Joel Little. Si Swift nahimong unang babayeng artista kansang ikaunom nga album nakabaligya og 500,000 ka mga hulad sa usa lang ka pitlaw sa Amerika. Ang tanan nga 18 ka mga awit sa album migawas sa Billboard Hot 100 nga talaan sa samang higayon, nga usa ka rekord alang sa usa ka babaye. Misulod usab ang singgol nga "Me!" sa  *Hot 100* sa kaiphan-100, unya mibalhin sa kaiphan-duha sa sunod nga pitlaw, usa ka kalampusan nga dili hitupngan sa kasaysayan sa talaan. Tulo ka laing mga singgol gikan sa *Lover* mao ang "You Need to Calm Down" ug "Lover", ug "The Man", nga nakaabot usab sa talaan sa Billboard.

Sa MTV Video Music Awards niadtong tuig 2019, ang "Me!" nakadaog og "pagka-*Best Visual Effects*" ug ang "You Need to Calm Down" nakadaog usab og "pagka-*Video of the Year*" ug "Video for Good". Si Taylor Swift ang unang babaye ug ikaduhang artista sa kinatibuk-an nga nakadaog alang sa usa ka *music video* nga gidumalahan sa iyang kaugalingon.

Gidula ni Swift ang Bombalurina sa musikahong sine nga *[[:en:Cats (musical)|Cats]]* (2019), nga adaptasyon ni Andrew Lloyd Webber. Gisulat ug girekord niya ang awit nga nominado sa Golden Globe nga "Beautiful Ghosts" alang sa maong salida. Ang kaugalingon nga dokumentaryo ni Swift nga *[[Miss Americana]]*, mahitungod kini sa iyang kinabuhi ug binuhatan, ug migula kini pinaagi sa Netflix niadtong Enero 2020. Ang awit nga "Only the Young" ni Swift nga gipakita sa nianang dokumentaryo, nga gisulat pud ni Swift pagkahuman sa piniliay sa Tinipong Bansa sa tuigang 2018. Niadtong Pebrero 2020, milagda si Swift sa Universal Music Publishing Group pagkahuman sa iyahang 16 ka tuig nga kontrata sa Sony/ATV.

Niadtong 2019, nalambigit si Swift sa usa ka panaglalis bahin sa pagpanag-iya sa iyang mga awit kauban ang *talent manager* nga si Scooter Braun ug ang iyang kanhing record label nga Big Machine.
Sumala kang Swift, naningkamot siya sa pagpalit sa iyang mga album sulod sa daghang katuigan. Bisan pa, ang Big Machine mosugot lamang nga ibaligya kini kon mosugot siya nga molagda og laing kontrata uban kanila, nga dili niya buhaton. Niadtong Abril 2020, gipagula sa Big Machine ang *[[:en:Live from Clear Channel Stripped 2008|Live from Clear Channel Stripped 2008]]*, usa ka *live album* sa mga pasundayag ni Swift gikan sa usa ka sundayag sa radyo, bisan kon wala’y pagtugot gikan kang Swift. Nianang bulana, si Swift gikatakdang mag-*tour* alang sa iyang album nga *Lover*, apan nakansela ang pasundayag tungod sa Pandemika COVID-19. Niadtong Oktubre 2020, gibaligya ni Braun ang mga panag-iyahan ni Swift ngadto sa Shamrock Holdings sa kantidad nga $300 ka milyon.

### 2020: Ang ''Folklore'' ug ''Evermore''

Niadtong 2020, gipagula ni Swift ang duha ka album nga gidayeg sa mga kritiko. Ang usa mao'y iyahang ikawalong album nga *[[Folklore (album)|Folklore]]*, nga migula niadtong Hulyo 24. Ang duha mao'y iyahang ikasiyam nga album nga *[[Evermore (album)|Evermore]]*, nga migula niadtong Disyembre 11.  Gibuhat ni Swift ang iyang bag-ong album samtang nag-inusara siya tungod sa usa ka pandemya COVID-19, nga nakapatay sa mga tawo sa daghang mga nasod. Nagbuhat siya kauban ang mga sakop sa pundok nga The National nga mao sila Jack Antonoff ug Aaron Dessner aron mamugna ang album. Ang duha ka album aduna'y pagtinabangay sa banda nga Bon Iver, ug ang *Evermore* aduna sa'y pagtinabangay sa The National ug Haim. Si Joe Alwyn kaubang misulat ug paggama og pipila ka mga awit ni Swift ubos sa ngalang "William Bowery". Ang paggama sa *Folklore* gihisgutan sa dokumentaryo nga **' (2020), nga gidumala ni Swift.

Gisuportahan ang ''Folklore'' ug ''Evermore'' matag usa sa tulo ka mga singgol sa Tinipong Bansa. Ang mga singgol, sa han-ay sa pagpagawas, mao ang "[[Cardigan (awit)|Cardigan]]" (kauban ang Bon Iver), "[[Betty (Taylor Swift)|Betty]]", ug "[[Exile (awit)|Exile]]" gikan sa ''Folklore''; ug ang "[[Willow (awit)|Willow]]", "[[No Body, No Crime]]" (kauban ang Haim), ug "[[Coney Island (Taylor Swift)|Coney Island]]" (kauban ang The National) gikan sa ''Evermore''. Ang "Cardigan" ug "Willow", nakaabot sa kaiphan-usa sa Billboard Hot 100, ang ilang ginikanang mga album nakaabot pud sa ibabaw sa Billboard 200 sa samang pitlaw. Si Swift mao'y unang mag-aawit nga nakaabot sa kaiphan-usa sa mga talaan sa Tinipong Bansa. Kaduha na niya kini gibuhat. Ang matag album nakabaligya'g kapin sa usa ka minilyong mga hulad sa unang pitlaw niini sa tibuok kalibotan, uban ang ''Folklore'' nga namaligya'g duha ka minilyong mga hulad ug adunay labing kataas-ang unang adlaw sa pag-''stream'' sa maong album sa usa ka babayeng artista sa [[Spotify]].  Mao kini ang labing namaligyang album sa Amerika sa tugiang 2020, nga may 1.2 ka minilyong hulad ang nabaligya. Nakadaog si Swift og tulo ka ganti sa [[:en:2020 American Music Awards|American Music Awards sa tuigang 2020]], lakip ang "pagka-''Artist of the Year''" sa ikatulong higayon.

=== 2021-kasamtangan: Ang mga gipang-usab ug ''Midnights'' ===


==Publikong ilhanan==
Nahimong "[[:en:Teen idol|tin-edyer nga idolo]]" si Swift sa iyang pagsugod sa musika, ug usa ka "[[:en:pop icon|pop icon]]" nga misunod sa tibuok kalibotang kabantog. Ang ''[[Billboard (balahanan)|Billboard]]'' miingon nga pipila lang ka mga artista ang nakabaton og kalampusan sa tsart ni Swift, pagdayeg nga hinaway gikan sa mga tagasuporta kaniya.  Gitawag siya sa medya og "America's Sweetheart" tungod sa iyahang pagkaganahan ug ''[[:en:Girl next door|girl-next-door]]'', bisan pa kining ulohan nahanaw gikan sa paggamit sukad sa pagpagula sa ''Reputation'' samtang nag-atubang siyag daghang mga panaglalis sa publiko uban sa mga ubang artista.



Si Swift gapadayon sa usa ka aktibong presensiya sa ''social media'' ug usa ka suod nga relasyon sa iyang mga tagasuporta, diin ang pipila ka mga peryodista nagpasidungog sa iyahang kalamposan. Ang surbey sa [[:en:YouGov|YouGov]] niranggo kang Swift isip ang labing gidayeg nga babayeng maghuhuni sa tibuok kalibotan gikan sa 2019 hangtod sa 2021. Gibag-o niya ang iyang imahe ug istilo sa tibuok niyang binuhatan, gisagop ang pipila ka mga estetika nga nahiuyon sa matag siklo sa album.

== Diskograpiya ==



== Kalampusan ==
=== Ganti ===
<div style="overflow:scroll; width:100%; height:180px">
* [[:en:Grammy Award|Grammy Award]]s
****2010 (52nd Award Ceremony)**
*** Album of the Year, ''Fearless''
***Best Country Album, ''Fearless''
*** Best Female Country Vocal Performance, "White Horse"
*** Best Country Song, "White Horse"
** **2012 (54th Award Ceremony)**
*** Best Country Solo Performance, "Mean"
*** Best Country Song, "Mean"
** **2013 (55th Award Ceremony)**
*** Best Song Written for Visual Media, "Safe & Sound" (gikan sa ''The Hunger Games'')
** **2016 (58th Award Ceremony)**
*** Album of the Year, ''1989''
***Best Pop Vocal Album, ''1989''
*** Best Music Video, "Bad Blood"
**2021 (63rd Award Ceremony)**
***Album of the Year, ''folklore''


* [[:en:CMT|CMT Music Awards]]
** 2007, Breakthrough Video of the Year: Tim McGraw
* [[:en:Academy of Country Music Awards|Academy of Country Music Awards]]
** 2008, Best New Female Vocalist
</div>
=== Pilionon ===
<div style="overflow:scroll; width:100%; height:180px">
* [[:en:Country Music Association Awards|Country Music Association Award]]
** 2007, Horizon Award
* [[:en:American Music Awards|American Music Awards]]
** 2007, Favorite Female Artist, Country Music
* [[:en:Academy of Country Music Awards|Academy of Country Music Awards]]
** 2007, Top New Female Vocalist
* [[:en:Grammy Award|Grammy Award]]s
****2008 (50th Award Ceremony)**
***Best New Artist
** **2010 (52th Award Ceremony)**
*** Record of the Year, "[[You Belong with Me]]"
*** Song of the Year, "You Belong with Me"
*** Best Female Pop Vocal Performance,  "You Belong with Me"
***Best Pop Collaboration with Vocals, "Breathe", kauban si [[Colbie Caillat]]
****2012 (54th Award Ceremony)**
***Best Country Album, ''[[Speak Now]]''
****2013 (55th Award Ceremony)**
***Record of the Year, "[[We Are Never Ever Getting Back Together|We Are Never Ever Getting back Together]]"
***Best Country Duo/Group Performance, "Safe and Sound", featuring The Civil Wars
****2014 (56th Award Ceremony)**
*** Album of the Year, ''Red''
***Best Country Album, ''Red''
***Best Country Song, "Begin Again"
***Best Country Duo/Group Performance, "Highway Don't Care" (kauban sila [[Tim McGraw]] ug [[Keith Urban]])
****2015 (57th Award Ceremony)**
*** Record of the Year, "[[Shake It Off (awit)|Shake It Off]]"
*** Song of the Year, "Shake It Off"
***Best Pop Solo Performance, "Shake It Off"
****2016 (58th Award Ceremony)**
*** Record of the Year, '"[[Blank Space]]"
*** Song of the Year, "Blank Space"
*** Best Pop Solo Performance, "Blank Space"
***Best Pop Duo/Group Performance, "Bad Blood", featuring [[Kendrick Lamar]]
** **2018 (60th Award Ceremony)**
*** Best Country Song, "Better Man"
*** Best Song Written for Visual Media, "I Don't Wanna Live Forever" (from ''[[:en:Fifty Shades Darker (movie)|Fifty Shades Darker]]'')
** **2019 (61st Award Ceremony)**
*** Best Pop Vocal Album, ''[[Reputation (album)|Reputation]]''
** **2020 (62nd Award Ceremony)*'
*** Song of the Year, "Lover"
***Best Pop Vocal Album, *Lover*
*** Best Pop Solo Performance, "[[You Need to Calm Down]]"
</div>

== Bidyograpiya ==

* *The 1989 World Tour Live* (2015)
* *Taylor Swift: Reputation Stadium Tour* (2018)
* *Cats* (2019)
* *Miss Americana* (2020)
* *City of Lover* (2020)
* *Folklore: The Long Pond Studio Sessions* (2020)
* *All Too Well: The Short Film* (2021)

== Konsiyerto ==
* 2009-2010 : *Fearless Tour*
* 2011-2012 : *Speak Now World Tour*
* 2013-2014 : *Red Tour*
* 2015 : *The 1989 World Tour*
* 2018 : *Reputation Stadium Tour''

## Mga pakisayran

### Saysay

## Mga sumpay sa gawas

* Opisyal nga Sityo 
* 
* 
*